RKL 2020–2021 m. sezonas
RKL 2020–2021 metų sezonas – 16-asis lygos sezonas, kuriame dalyvauja 35 klubai. Pajėgesniame A divizione tradiciškai žais 16 ekipų, o po reguliariojo sezono į atkrintamąsias pateks 12 geriausių. Pirmajame varžybų etape 1-4 vietas užėmusios ekipos pateks tiesiai į ketvirtfinalį, tuo tarpu 5-12 pozicijose likusios komandos kovos 1/8 finalo etape. Tiek aštuntfinalyje, tiek ketvirtfinalyje bus žaidžiama serija iki 3 pergalių, tuo tarpu keturios stipriausios RKL komandos dėl čempionės titulo ir kelialapio į Nacionalinėje krepšinio lygoje (NKL) kovos pirmą kartą organizuojamame finalo ketverto turnyre. Tuo tarpu RKL B divizione antrus metus iš eilės grumsis 19 kolektyvų. Pavasarį keturios stipriausios ekipos dėl čempionės titulo kovos finalo ketverto turnyre, o dvi stipriausios komandos užsitikrins teisę varžytis tarp šešiolikos stirpiausių 2021–2022 m. sezono RKL komandų. Vasarą iš RKL pasitraukė 4 komandos: Vilkaviškio „Perlas“ perėjo į NKL, A divizione nebežais Kelmės „Kelmė“, tuo tarpu B divizione nebedalyvaus Kelmės sporto centras ir Užpalių „Užpaliai“. Tačiau prie lygos dalyvių gretų taip pat prisijungė penki nauji kolektyvai: Kazlų Rūdos SC-„Ataka“, Kupiškio KK „Kupiškis“, Raseinių „Raseiniai-KKSC“, Šiaulių r. Kuršėnų SM-„Grafų Furniture“ ir Vilniaus „Rytas-MRU-VKM“.